text: Aktivister vil stoppe minkavl
  09 maj 2011 kl. 13.14
  Dyreaktivister fortsætter kampagnen mod minkbranchen med Sole Gruppens ejer og formand for Dansk Pelsdyravlerforening, Tage Pedersen, i spidsen.
  Fødevareminister Henrik Høegh (V) og en række folketingsmedlemmer besøgte i dag Sole Gruppens hovedkvarter i Hedensted. Blandt dem var Enhedslistens fødevareordfører Per Clausen, der vil forbyde minkavl i Danmark.
   
  Branchen står især stærkt i Syd- og Sønderjylland, hvor der årligt produceres 4,5 millioner minkskind. Det svarer til hver tredje minkskind i Danmark.
  Sole-Gruppen er med omkring 100 ansatte en af de største aktører indenfor pelsbranchen i Danmark.
  
  Stor eksport
  De danske minkavlere eksporterer årligt for syv milliarder kroner. Minkskind er for eksempel den største eksportartikel til Kina.
  Aktivister i organisation Animas har offentliggjort hemmelige tv-optagelser fra Sole Gruppens farm, der angiveligt viser, at det står skidt til med dyrevelfærden. Aktivisterne fandt adskillige dyr med alvorlige skader.
  Dyrenes Beskyttelse fulgte op ved at politianmeldte Tage Pedersen.
  - Det ligner et totalt svigt af dyrene, når landets fødevareminister vil gnubbe albuer med Tage Pedersen, siger Animas kampagnechef Joh Vinding.
  Rævefarme blev forbudt i Danmark i 2009.
  England, Østrig, Skotland, Kroatien og Bosnien-Hercegovina har forbudt minkavl.
  Organisationen har i dag oprettet en hjemmeside som led i kampagnen.
  